**573. Stjórnarfundur BSE 27.1.2020 í Búgarði kl. 10.30**

Mættir á fund: Gunnhildur, Gestur, Helga, Guðmundur og Hákon. Birgir boðaði forföll. Sigurgeir ritaði fundargerð.

1. **Fundargerðir** 571. fundar og 572. fundar samþykktar.
2. Farið yfir stöðu Velferðarsjóðs, ekki hefur verið greitt úr vegna deilna við svínabændur um hluta þeirra fjármuna sem sem í sjóðinn voru lagðir. Stefnt að því að senda athugasemdir til stjórnar BÍ þar sem farið verður fram á að rétthafar bóta úr sjóðnum fái að vita um stöðu hans.
3. **Leigusamningar**. Framkvæmdastjóri kynnti nýjan húsaleigusamning við RML sem er verið að ganga frá. RML verður þá með allan þann hluta hússins sem er vestan við aðal inngang. Í lok síðasta árs var samið við Hafrannsóknastofnun um leigu á tveim skrifstofum auk geymslu.
4. **Samningur við ANR**. Framkv.stjóri kynnti samninga sem er verið að gera við Atvinnuvegaráðuneytið þar sem auk samnings um úttektir á umsóknum vegna landgreiðslna og jarðabóta bætast við úttektir vegna fjárfestingastuðnings samkvæmt reglugerð um stuðning við landbúnað. Einnig eftirfylgni vegna skila á forðagæsluskýrslum. Stjórn samþykk að gengið verði frá fyrrgreindum samningum.
5. **Endurbætur á húsnæði**. Endurbætur á húsnæði í Búgarði voru kynntar fyrir stjórn. Nokkrar skrifstofur hafa verið málaðar, endurnýjaðar lagnir í stokkum í vesturhluta hússins, endurnýjaður skápur þar sem tölvutengingar deilast um húsið, auk þess sameinaðar tvær skrifstofur í þeim hluta sem RML leigi. Bætt við hljóðeinangrun í vegg við hlið kaffistofu og opnað á milli tveggja skrifstofa sem Hafró er með á leigu.
6. **Hópkaup á rafstöðvum.** Framkv.st. kynnti stöðu málsins. Fjöldi lýst áhuga á að selja og yfir 100 bændur á landinu sem lýst hafa áhuga á að fylgjast á með niðurstöðunni.
7. **Óveður 10.-12. des.**  Í óveðrinu sem gekk yfir Norðurland í desember var óskað eftir að Sigurgeir yrði í miðstöð almannavarna í Eyjafirði til að tryggja að þar væri einhver sem þekkti vel til í þeim sveitum sem voru lengi án rafmagns. Þar var m.a. unnið að því að útvega rafstöðvar á þá bæi þar sem mjólkurframleiðsla er.
Símafundur formanns BÍ og forsvarsmanna bsb. á Norðurlandi var 7. janúar þar sem rætt var um félagslegt uppgjör óveðursins.
8. **Félagskerfi bænda** 17. janúar var haldinn í Dalakofanum í Reykjadal fundur fulltrúa búnaðarsambanda á Norðurl. eystra til að kanna hvort grundvöllur væri fyrir sameiningu. Borist hefur bréf frá formanni BSNÞ um framgang málsins og hugsanlega sameiningu.
9. **Kölkun á túnum.** Nokkrir bændur hafa sett sig í samband við BSE og óskað eftir aðkomu þess að því að fá skip með skeljasandi á svæðið til að ná niður kostnaði við að kölkun túna. Hægt er að fá keypt kalk frá áburðarsölum sem er dýrara, en fyrirhafnarminna en ef dreift er skeljasandi. Einnig vara áhrif þess styttra en af skeljasandinum. Ekki líklegt að verði af þessu í ár, en lagt fram til að kynna málið.
10. **Aðalfundur BSE 2020**. Stefnt að því halda aðalfund BSE 2020 17. mars. Kannað verði hvort það gangi upp. Rætt var um hvort eigi að breyta einhverju í umgjörð fundarins. M.a. varðandi verðlaunaveitingar og viðmið sem notuð eru við veitingu þeirra.
11. **Fundur vegna búnaðarþings.** Boðað verður til fundar vegna búnaðarþings fimmtudaginn 30.1., til að kynna tillögur um breytingar á félagskerfi bænda og ræða hvort leggja eigi fram tillögur fyrir þingið.

Fleira ekki gert og fundi slitið kl. 15.20
SBH